CELEX: 32021D0486
Language: et
Date: 2021-02-15 00:00:00
Title: Nõukogu otsus (EL) 2021/486, 15. veebruar 2021, Euroopa Liidu nimel võetava seisukoha kohta ühisseisukohaks kirjaliku menetluse teel seoses laenu põhisumma tagasimaksete ajutise edasilükkamisega riiklikult toetatavate ekspordikrediitide kokkuleppe III lisas sisalduva sektorileppe tsiviilõhusõidukite ekspordikrediitide kohta osaliste poolt

23.3.2021   
               
               
                  ET
               
               
                  Euroopa Liidu Teataja
               
               
                  L 100/11
               
            
         NÕUKOGU OTSUS (EL) 2021/486,
         15. märts 2021,
         Euroopa Liidu nimel võetava seisukoha kohta ühisseisukohaks kirjaliku menetluse teel seoses laenu põhisumma tagasimaksete ajutise edasilükkamisega riiklikult toetatavate ekspordikrediitide kokkuleppe III lisas sisalduva sektorileppe tsiviilõhusõidukite ekspordikrediitide kohta osaliste poolt
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Riiklikult toetatavate ekspordikrediitide kokkuleppes, sealhulgas selles sisalduvas III lisas „Sektorilepe tsiviilõhusõidukite ekspordikrediitide kohta“ (edaspidi „tsiviilõhusõidukite sektorilepe“) sisalduvaid suuniseid kohaldatakse liidus Euroopa Parlamendi ja nõukogu määruse (EL) nr 1233/2011 (1) alusel.
                  
               
                     (2)
                  
                  
                     Tsiviilõhusõidukite sektorileppe artikli 28 kohaselt suunatakse ühisseisukoha ettepanekud Majanduskoostöö ja Arengu Organisatsiooni sekretariaadile.
                  
               
                     (3)
                  
                  
                     COVID-19 pandeemia ja sellest tulenev majanduslangus on tõsiset mõjutanud tsiviillennundustööstust, mille tegevust ohustavad uute õhusõidukite ja mootorite käitajate ja ostjate lühiajalised likviidsusprobleemid. Arvestades praegust ja arenevat majanduslangust ning selleks et vähendada selle mõju tõsidust, peaks liit tegema ettepaneku ühisseisukohaks uute õhusõidukite ja mootorite ostjate laenu põhiosa ajutise edasilükkamise kohta (edaspidi „ühisseisukoha ettepanek“).
                  
               
                     (4)
                  
                  
                     Tsiviilõhusõidukite sektorileppe osalised võtavad vastu otsuse ühisseisukoha ettepaneku kohta kirjaliku menetluse teel vastavalt kõnealuse sektorileppe 4. osa 3. jaole.
                  
               
                     (5)
                  
                  
                     Ühisseisukoha ettepaneku kohaselt oleks võimalik tsiviilõhusõidukite sektorileppe punkti 8 alapunkti a alapunktis 1 määratletud uute õhusõidukite ostjatel ning selle punkti 20 alapunktides a, b ja c määratletud varumootorite ja varuosade ostjatel laenu põhisumma tagasimaksmist edasi lükata 12 kuud pärast ostetud kauba kättetoimetamist või teatavatel tingimustel 18 kuud pärast ostetud kauba kättetoimetamist.
                  
               
                     (6)
                  
                  
                     On asjakohane määrata kindlaks liidu nimel võetav seisukoht ühisseisukoha ettepanekuks kirjaliku menetluse teel tsiviilõhusõidukite sektorileppe osaliste poolt, kuna tehtav otsus, kui selles on kokku lepitud, on liidule siduv ja võib otsustavalt mõjutada liidu õigusaktide, nimelt määruse (EL) nr 1233/2011, sisu,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühisseisukohaks kirjaliku menetluse teel seoses laenu põhisumma tagasimaksete ajutise edasilükkamisega riiklikult toetatavate ekspordikrediitide kokkuleppe III lisas sisalduva sektorileppe tsiviilõhusõidukite ekspordikrediitide kohta osaliste poolt, põhineb ühisseisukoha eelnõul (*1).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 15. märts 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Euroopa Parlamendi ja nõukogu 16. novembri 2011. aasta määrus (EL) nr 1233/2011, mis käsitleb riiklikult toetatavate ekspordikrediitide suuniste rakendamist ja millega tunnistatakse kehtetuks nõukogu otsused 2001/76/EÜ ja 2001/77/EÜ (ELT L 326, 8.12.2011, lk 45).
         
            (*1)  Vt dokument ST 5390/2021 veebilehel http://register.consilium.europa.eu.